Kupfer hujayralari
Kupfer hujayralari, shuningdek, yulduzsimon makrofaglar va Kupffer-Browicz hujayralari sifatida ham tanilgan hujayralar boʻlib, jigarning sinusoidlari boʻshligʻida qon tomirlar devorini hosil qiluvchi endotelial hujayralarga yopishgan holatda joylashadi. Kupfer hujayralari tanadagi toʻqimalarda yashovchi makrofaglarning eng katta populyatsiyasini oʻz ichiga oladi. Oshqozon-ichak traktidan portal vena orqali jigarga yetib borgan ichak bakteriyalari, bakterial endotoksinlar va mikrob qoldiqlari birinchi navbatda jigarning immun hujayralari boʻlgan Kupfer hujayralari bilan toʻqnashadi va nobut boʻladi. Shu sababli Kupfer hujayralari funksiyalaridagi har qanday oʻzgarishlar jigarning turli kasalliklari, masalan, alkogolli jigar kasalligi, virusli gepatit, jigar ichi xolestazi, steatogepatit, jigar transplantatsiyasi paytida jigarning faollashishi yoki yetishmovchiligi va jigar fibrozi bilan bogʻliq boʻlishi mumkin. Ular mononuklear fagotsitlar tizim (retikuloendotelial tizim) ning bir qismini tashkil qiladi.